stanford-oval/wikipedia huggingface dataset:
אלכסיי אברט

| --- | --- |

אלכסיי אברט
 לידה:  4 במרץ 1857 מוסקבה, האימפריה הרוסית האימפריה הרוסית (1699–1858)
 פטירה:  10 במאי 1926 (בגיל 69) וירייה, ברית המועצות ברית המועצות
 מקום קבורה:  מוז'יסק 
 מדינה:  האימפריה הרוסית, ברית המועצות 
 השכלה:  האקדמיה הצבאית הקיסרית הרוסית 
 השתייכות:   צבא האימפריה הרוסית
 תקופת הפעילות:  1876–1917 (כ־41 שנים)
 דרגה:   גנרל
 תפקידים בשירות
 מפקד הקורפוס ה-13 מפקד הארמייה הרביעית מפקד החזית המערבית
 פעולות ומבצעים
 המלחמה העות'מאנית-רוסית (1877–1878) מלחמת רוסיה–יפן מלחמת העולם הראשונה
 עיטורים
 אביר במסדר אלכסנדר נבסקי  קצין בכיר בלגיון הכבוד  דרגה רביעית במסדר גאורגיוס הקדוש  מסדר גאורגיוס הקדוש, דרגה שלישית  חרב הזהב של גבורה  צלב המלחמה 1914–1918  מסדר השמש העולה  אביר מפקד במסדר האמבט  הצלב הגדול של מסדר הכוכב של רומניה  אביר הצלב הגדול במסדר מיכאל הקדוש וג'ורג' הקדוש  צלב "חצית הדנובה"  מסדר ולדימיר הקדוש, דרגה 2  מסדר סטניסלאב הקדוש (בית רומנוב)  אות המסדר אנה הקדושה, דרגה 3  מסדר סנטה אנה, דרגה 2  עיטור  אנה הקדושה,  דרגה ראשונה  עיטור  ולדימיר הקדוש, דרגה 3  מסדר סנטה אנה, דרגה 4  מסדר סטניסלב הקדוש דרגה 1 עם חרבות  אות מסדר העיט הלבן  עיטור ולדימיר הקדוש, דרגה 4  מסדר סטניסלאב הקדוש דרגה שנייה עם חרבות  מסדר הכוכב של קאראג'ורג'ה 
 
אלכסיי ארמולוביץ' אברט (ברוסית: Алексе́й Ермола́евич Э́верт; 4 במרץ 1857 - 10 במאי 1926) היה גנרל בצבא האימפריה הרוסית אשר פיקד על ארמיות במלחמת העולם הראשונה.
ביוגרפיה > תחילת דרכו

אברט נולד במוסקבה ב-4 במרץ 1857 כבן למשפחת אצולה. ב-1874 סיים את בית הספר הצבאי במוסקבה, וב-1876 את המכללה הצבאית אלכסנדרוב. הוא התגייס לצבא האימפריה הרוסית והוצב ברגימנט וולינסקי של המשמר הקיסרי. הוא השתתף במלחמה העות'מאנית-רוסית (1877–1878), וב-1882 סיים את לימודיו באקדמיה של המטה הכללי. הוא הוצב במטה המחוז הצבאי מוסקבה, ובהמשך במטה הדיוויזיה ה-3. ב-1886 הועבר למחוז הצבאי ורשה, בין השנים 1899-1890 שימש כמפקד גדוד קוליבנסקי של רגימנט החי"ר ה-40, וב-1888 מונה לקצין מטה למבצעים מיוחדים של המחוז הצבאי ורשה. ב-1893 מונה לראש מטה הדיוויזיה ה-10, וב-1899 מונה למפקד רגימנט החי"ר ה-130. בין השנים 1900–1903 הוא שימש כראש מטה הקורפוסים ה-11 ה-14 וה-5. בין 1904–1905 לחם במלחמת רוסיה–יפן. בין 1908–1912 שימש כמפקד הקורפוס ה-13.
ביוגרפיה > מלחמת העולם הראשונה ואחריתו

בעקבות תבוסת הצבא הרוסי בקרב קרשניק מול הצבא האוסטרו-הונגרי, הודח מתפקידו מפקד הארמייה הרביעית אנטון פון זלצה, ואברט מונה במקומו למפקד הארמייה. אברט הביס את האוסטרים בקרב גליציה, ולאחר מכן את הגרמנים בקרב על הוויסלה. הוא פיקד על הארמייה גם בשלביה הראשונים של הנסיגה הגדולה. ב-18 באוגוסט 1915 הוא הועבר לפקד על החזית המערבית, והוביל אותה במהלך הקרבות האחרונים של הנסיגה הגדולה. במרץ 1916 פתחה החזית במתקפה כושלת אשר נודעה כמתקפת אגם נארוץ', ונועדה בעיקר להפחית את הלחץ על בעלי בריתה של רוסיה הצרפתים. במהלך מתקפת ברוסילוב, הוא לא הגיש בזמן סיוע לחזית הדרום-מערבית, ובכך תרם לבלימת המתקפה. באופן כללי הוא העדיף מלחמת התשה במקום לצאת למתקפות כנגד הגרמנים והאוסטרים, והיו שטענו בזמנו שהוא משתף פעולה עמם.
ב-11 במרץ 1917, הוא פרש מהצבא בעקבות מהפכת פברואר. הוא סירב לקבל פנסיה. ב-1918 הוא נעצר, כמו מלוכנים רבים אחרים, בידי הצ'קה. עקבותיו אבדו מאז. על פי הגרסה הרשמית של האנציקלופדיה הסובייטית הגדולה, הוא שוחרר ונפטר בעיר וירייה ב-10 במאי 1926 בגיל 69. על פי גרסאות אחרות לעומת זאת, הוא נורה בו במקום.
ברבליסוס

המגדלים הביזנטיים, שרידי העיר העתיקה ברבליסוס
ברבליסוס (בלטינית: Barbalissus) הייתה עיר עתיקה בפרובינקיה הרומית והביזנטית יופרטנסיס (Euphratensis). האתר נמצא במקום שבו נמצאים שרידי קלע'ת בליס, המשמר בחלקו את השם העתיק, מדרום למסכנה (אנ') האתר של העיר העתיקה אמר, בסוריה, על הדרך מחלב לאתר של העיר העתיקה סורה (אנ'), במקום שבו הפרת פונה בחדות מזרחה.
היסטוריה

העיר נבנתה בסמוך לשרידי העיר העתיקה אמר שנהרסה ב-1187 לפנה"ס. בתקופה האימפריה הרומית, שימשה העיר כבסיס למעמד פרשים Equites Dalmatae, שמקורו כנראה מאיליריה בבלקן.
בשנת 253, התקיים במקום קרב ברבליסוס (אנ'), בין המלך הפרסי סאסאני שאפור הראשון והכוחות הרומיים שהובסו בקרב. שאפור הראשון המשיך לבזוז ולהרוס לאחר הקרב את כל הערים החשובות בקוילה-סוריה כמו אנטיוכיה, זאוגמה (אנ') וסמוסטה (אנ').
הקיסר הביזנטי יוסטיניאנוס הראשון (527-565) בנה את חומותיה.
הגרסה הערבית של רשימת הבישופים מוועידת ניקיאה, שהתקיימה ב-325, מציינת את אנטוניוס מברבליסוס. מקור ביוונית מציין בישוף אקווילינוס מברבליסוס (Aquilinus of Barbalissus), שבזמן ועידת אפסוס שהתקיימה ב-431, ייצג את עמדת נסטוריוס והוביל את ההשקפה בנצרות הנקראת נסטוריאניזם, ומסיבות אלה גורש מהבישופות. המקור מציין גם את Theodoret, המדבר על בישוף מריניאנוס מברבליסוס, שנכפה כנראה על ברבליסוס כמחליף.
במשך הזמן, במועד לא ידוע, עברה כנראה הבישופות של ברבליסוס לידי הכנסייה הסורית-אורתודוקסית. הכרוניקה של מיכאל הסורי (אנ'), פטריארך של הכנסייה הסורית האורתודוקסית שחי במאה ה-12, ציין חמישה שמות של בישופים מבלס או בית בלס.
בכנסייה הקתולית הדיוקסיה של ברבליסוס מצוינת כדיוקסיה שלא קיימת יותר.
הערות שוליים

↑  Episcopal Elections in Late Antiquity, מאת W. J. Keough,Carla Nicolaye, הותאת Walter de Gruyter,‏ 2011, עמ' 81
Microsoft Biztalk Server

Microsoft Biztalk Server שמכונה גם "Biztalk" הוא פלטפורמת אינטגרציה מבית היוצר של מיקרוסופט. הוא מתפקד כמוצר Enterprise Service Bus.
המוצר מכיל Adapters שונים שיכולים לתקשר עם מערכות שונות בארגון ובין שותפים חיצוניים לארגון. על ידי כך הוא מאפשר להפוך תהליכים עסקיים לאוטומטיים ולבצע תקשורת B2B.
בתרחיש בטיפוסי, BizTalk מאפשר לחברות לשלב ולנהל תהליכים עסקיים אוטומטיים על ידי החלפת מסמכים עסקיים כגון הזמנות רכש וחשבוניות בין יישומים שונים, בתוך או מעבר לגבולות הארגון.
ל Biztalk כפלטפורמת אינטגרציה יש יכולות ניתוב מתקדמות, יכולת המרת פורמטים, יכולת התממשקות עם מערכות כגון SAP, Oracle, DB2, FTP, HTTP, SOAP ועוד.
הפיתוח של BizTalk Server נעשה באמצעות Microsoft Visual Studio.
ההודעות בתוך ה Biztalk מיושמות באמצעות XML. באמצעות מפות (Maps) המפתח יכול לבצע טרנספורמציה לפורמטים שונים של XML.
סכמות, מפות, אורכסטרציות ו Pipeline שונים נוצרים באמצעות כלים גרפיים ב Visual Studio.
גרסאות

2000 - BizTalk Server 2000
2002 - BizTalk Server 2002
2004 - BizTalk Server 2004
2006 - BizTalk Server 2006
2007 - BizTalk Server 2006 R2
2009 - BizTalk Server 2009
2010 - BizTalk Server 2010
2013 - BizTalk 2013
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |
מעבדה גמולוגית

מעבדה גמולוגית היא גוף עצמאי ואובייקטיבי המתמחה בזיהוי, דירוג וסיווג אבני חן, יהלומים ותכשיטים משובצים.
בכל מעבדה גמולוגית עצמאית ואובייקטיבית ישנם מספר אנשי מקצוע בעלי הכשרה מקצועית מדעית (גמולוגים), ביניהם לפחות שני גמולוגים מוסמכים, כאשר לבכיר שבהם חייב להיות ניסיון של 10 שנים ומעלה והשכלה מתאימה ממוסד בינלאומי מוכר וידוע. המעבדה הגמולוגית מחויבת לעמוד בתקן הבינלאומי, לפיו על המעבדות הגמולוגיות לפעול ללא משוא פנים תוך תיאור מלא ומדויק של כל אשר נמצא בבדיקתן, בכפוף לאיסורים החמורים החלים עליהן: לא לעסוק במסחר ובמתן הערכות כספיות לאבנים ולתכשיטים הנבדקים, זאת על מנת לשמור על אובייקטיביות מקצועית.
במעבדה הגמולוגית מנפיקים לאבנים תעודות לדירוג יהלומים לפי ארבעת הקריטריונים המקובלים בענף לדירוג והערכת אבני חן ויהלומים ה:4C'S‏ - צבע=Color, ניקיון=Clarity, משקל=Carat, חיתוך=Cut. דרגת הניקיון במעבדה נקבעת בהתאם לסטנדרטים הבינלאומיים בציוד אופטי מתקדם ובהגדלה של פי 10, הבדיקה מתבצעת באמצעות ציוד מדעי הכולל שימוש במכשירים אופטיים ואלקטרו אופטיים מדעיים, המאפשרים לזהות את האבן הנבדקת להעריך את איכותה על פי הממצאים.
בהתאם לממצאי הבדיקות, נקבעות המסקנות הסופיות על ידי הצוותים הבודקים ומונפקת תעודה גמולוגית בה נרשמים כל הממצאים לפריט הנבדק.
מעבדה גמולוגית חייבת להחזיק בסט אבני בוחן ((master stones) לצורך השוואת צבעי היהלומים ודירוגם בהתאם לסטנדרטים הבינלאומיים, אבני בוחן הן אבנים בעלות קריטריונים מיוחדים המתאימים להיות אבני בוחן: דרגת צבע הגבוהה או הנמוכה ביותר באותו תחום, ללא זריחה, דרגת ניקיון של מעל SI1 ומעלה, בעלות פרופורציות סבירות ולא חריגות ומשקל של מינימום 0.25 קרט.
בישראל חייבת מעבדה גמולוגית רישיון מטעם המפקח על היהלומים ואבני החן במשרד המסחר והתעשייה של מדינת ישראל. המעבדות הגמולוגיות נועדו להגן על רוכשי יהלומים ולעודד נוהלי כתיבה ותיעוד בענף.
בישראל פועלות מספר מעבדות גמולוגיות. מקובל כי המעבדות הגמולוגיות המוכרות בעולם, יגיעו לתוצאות דירוג דומות מאוד.
תעודה גמולוגית

התעודה הגמולוגית היא מסמך רשמי הנכתב על ידי גמולוג, המפרט באופן מדעי את מאפייני היהלום, אבן החן או התכשיט על פי ממצאי הבדיקות שנעשו, בכפוף לקריטריונים בינלאומיים ובהתאם לחובת הגילוי הנאות החלה על המעבדה הגמולוגית- לפיה יש לציין את כל ממצאי הבדיקות.
הבדיקה נעשית בתשומת לב מרבית על מנת להבטיח תוצאה מדויקת ככל הניתן. התעודה מכילה דו"ח מפורט של הניקיון, צבע, סימטריה, ברק ותכונות נוספות של היהלום.
ראו גם

ג'י. סי. איי. - מרכזים גמולוגים בינלאומיים
הערות שוליים

↑  ארגון סטנדרטים בינלאומי
↑  ארבעת הCS מנקודת מבט מדעית
↑  בדיקת צבע ביהלומים
בית חוף

בית החוף של פבלו נרודה.
בית חוף בגרמניה.
בית חוף הוא בית הממוקם על החוף או בסמוך לו. בית חוף משמש לעיתים כדירת נופש או דירה שנייה לאלה המגיעים אליו בסופי שבוע או בחופשות. בתי חוף מתוכננים לרוב על פי האקלים בו הם בנויים, ושיטת הבנייה וחומריה עשויים להיות שונים במקומות שונים ברחבי העולם.
להרבה מבתי החוף יש בריכות שחייה צמודות וגני חוף עם צמחים אקראיים או מסוימים. בדרך כלל, גן החוף נבנה באמצעות חומרים וצמחים מקומיים.
בארצות הברית מצויים הרבה בתי חוף בחוף ג'רזי, לונג איילנד, קליפורניה, פלורידה ובאזורי החוף של ניו אינגלנד. באזורים אלה בניו אינגלנד, תכנן האדריכל האמריקאי אנדרו גלר בתי חוף פיסוליים במהלך שנות החמישים והשישים של המאה ה-20. אחד מגני החוף המפורסמים ביותר של המאה ה-20 הוא ביץ' גרדנס אשר נבנה על ידי דרק ג'רמן בדנג'נס, אנגליה.
בנייה

בדרך כלל, בניית בתי החוף נעשית על חול, לכן נדרש על יסודות הבית לעמוד בדרישות מסוימות ולעל הרצפה להיות מרוצפת באריחים חסינים בפני חול. כמו כן, בתי החוף נתונים לסכנת הצפה, אחד הפתרונות הנפוצים הוא לבנות את הבתים על עמודי בטון, וכך גם אם יש שיטפון הבתים לא נפגעים. גם מי הים המלוחים יכולים להרע לקירות, ולכן חשוב לצבוע עם צבע מיוחד, החסין בפני מי הים.
ראו גם

ביתן חוף
הערות שוליים

↑  Beach Homes. Newtown, CT: Taunton Press. 2004. pp. 25–26. ISBN 1561586900.
↑  Gordon, Alastair (2002). Beach Houses: Andrew Geller. New York: Princeton Architectural. p. 9. ISBN 1568983212.
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
אתרים היסטוריים ואתרי מורשת באנטארקטיקה

אתר היסטורי או אתר מורשת (באנגלית: Historic Site or Monument; בראשי תיבות באנגלית: HSM) הוא אתר מוגן בעל חשיבות היסטורית ביבשת אנטארקטיקה, או באיים הסמוכים לה.
רשימת האתרים ההיסטוריים נעשתה לראשונה בשנת 1972, ומאז הורחבה לכלול 92 אתרים, העדכונים האחרונים של הרשימה פורסמו בשנת 2015. חמישה אתרים הוסרו מהרשימה במהלך השנים מסיבות שונות.
אתרים היסטוריים ואתרי מורשת אלה מוגנים תחת אמנת אנטארקטיקה כאחד משלושה סוגים של אזורים מוגנים אנטארקטיים.
התנאים לרישום אתר הוא שעליו לעמוד באחד או יותר מהקריטריונים הבאים:
אירוע באתר אירוע היסטורי בעל חשיבות;
האתר משויך לפעילות של אדם בעל חשיבות בהיסטוריה של אנטארקטיקה;
האתר שייך לאירוע של התמודדות מיוחדת או הישג מיוחד;
האתר מייצג פעילות בעל חשיבות לפיתוח או למחקר של אנטארקטיקה;
מדובר במבנה בעל חשיבות טכנולוגית, היסטורית, תרבותית או אדריכלית מיוחדת;
לאתר חשיבות חינוכית;
לאתר חשיבות סמלית לאישים ממדינות שונות.
הערות שוליים

↑  "endurance or achievement"
↑  "important in the development and knowledge of Antarctica"
↑  "educational potential about "significant human activities" in Antarctica"
↑  "symbolic or commemorative value for people of many nations"
↑  ראו ב"קישורים חיצוניים" רשימת האתרים נכון לשנת 2015
1 2  אתר HSM25 הוסר מרשימת האתרים ההיסטוריים ואתרי המורשת
↑  שהתה בזמן החורף האנטארקטי
1 2  אתר HSM31 הוסר מרשימת האתרים ההיסטוריים ואתרי המורשת
| אתרים היסטוריים ואתרי מורשת באנטארקטיקה |
| --- | --- | --- |
| הקוטב הדרומי | תורן דגל הקוטב הדרומי (HSM - 1) |  |
| ארץ קואוטס | תחנת בלגרנו II ‏(HSM - 43) |  |
| ארץ אנדרבי | האי פרוקלמיישן ‏(HSM - 3) |  |
| אדמת מק. רוברטסון | כף ברוס ‏(HSM - 5) |  |
| ארץ ג'ורג' החמישי | כף דניסון ‏(HSM - 77) |  |
| ים רוס | כף רוידס (בקתת שקלטון) ‏(HSM - 15) • כף אוונס ‏(HSM - 16) • חצי האי נקודת האט (וצלב נקודת האט) ‏(HSM - 17 ו- HSM - 18) • בקתת דיסקברי ‏(HSM - 18) • כף קוזייר ‏(HSM - 69) |  |
| ארץ גרהאם | מגדלור האי למדא (HSM - 29) • נמל שארקו ‏(HSM - 28) • נמל פאראדייס ‏(HSM - 30) • נקודת מצ'ניקוב ‏(HSM - 45) • פורט לוקרוי ‏(HSM - 61) |  |
אהדן

| --- | --- |

 מדינה:  לבנון לבנון
 מחוז:  צפון לבנון
 נפה:  נפת זע'תרא
 גובה:  1,500 מטרים
 קואורדינטות:  34°17′31″N 35°57′16″E﻿ / ﻿34.291944°N 35.954556°E﻿ / 34.291944; 35.954556 
 http://www.zgharta.gov.lb/municipality/
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאהדן(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאהדן  he tabBackground:;tabBorder:#aaa;defaultTab:0;
 
אהדן (בסורית־ארמית: ܐܗܕܢ; בערבית: إهدن) היא עיירה נוצרית במורדות הדרום־מערביים של הר מקמל ברכס הר לבנון.
אטימולוגיה

אהדן נגזר מהשפה הארמית, ומשמעותו "בסיס ההר". מיקומו של אהדן בבסיס הר מאר סרכּיס תומך בהסבר זה.
גאוגרפיה

העיר ממוקמת 1,500 מטרים מעל פני הים, והוא 31 ק"מ מזע'רתא, ו־110 ק"מ מביירות (בירת המדינה).
אהדן הוא אתר נופש ומרכז תיירות מפורסם.
הבישול הייחודי בעיר היא אחת האטרקציות התיירותיות הבולטות ביותר באהדן, במיוחד בקיץ.
מיקום ואקלים

העיירה ממוקמת בצד הצפוני המרכזי של הר לבנון, בגובה 1,500 מטר מעל פני הים (בכיכר מידאן). המקום ידוע באקלים היבש, במקורות המים, וביערות שבהם עצים בני מאות שנים.
היסטוריה > היסטוריה מוקדמת

שורשי ההתיישבות בעיר נעוצים בתקופה הפרהיסטורית. בני התרבות שהתיישבו לראשונה במקום התפרנסו מחקלאות באדמות המושקות על ידי מים מנחלי הרים.
אהדן היה בעבר אתר משמעותי לאמונות פוליתאיסטיות שבו נמצאו מקדשים רבים ופסלים עצומים כגון "בעל לבנון", "אל השלג" ו"אלוהי השמש".
בשל הרס גדול שפקד את אהדן לאורך ההיסטוריה, רוב הפסלים והמקדשים האלה נהרסו. סלעים ענקיים שנותרו פזורים על פסגות הר, כמו גם אבנים גדולות ששימשו לבניית חלק מהכנסיות שלה, עדיין מרמזים על אותה תקופה.
היסטוריה > התקופה הנוצרית

כתובת ביוונית נמצאה על קיר הגן החיצוני של כנסיית מר־מאמא, שם רובה נמחק לאורך הזמן. שני קווים עדיין נראים בחלק התחתון. תאריך גלוי גם לשנת אלכסנדר 584, המקבילה ל־282 לספירה. הכתובת השנייה היא בצורת מספרים יווניים הכתובים על קבר ליד הכנסייה, אך בקושי ניתן היה לזהותם. כמו כן נמצאה כתובת סורית:
בשם אלוהים המסוגל להחיות את המתים. בשנה אחת של אלכסנדר… מרקוס חי ומת.
בסוף המאה ה־6 התנצרו בני אהדן. כוהני הדת המרונים של מרון סייעו להמירם לנוצרים ולשייכם לכנסייה המרונית. הם בנו מספר כנסיות על גבי המקדש האלילי ההרוס, תוך שימוש באבניו לבניית כנסיית מאר מאמא, מאר בוטרוס, מאר יוהאנה, מאר ע'אלב ומאר איסטפן. בנוסף, הם הרימו צלבי אבן ענקיים על ראש ההר.
בשנת 1264 תושבי אהדן תמכו בצלבנים במהלך מסעי הצלב בקרב על העיירה טריפולי. בשנת 1283 פלש צבא הסולטן הממלוכי קלוון להר לבנון ושרף את הכפר כליל. תיאור קצר של ההיסטוריה של אהדן נמצא על ידי אחד מתושביו שנמלט מהפלישה וההרס הממלוכיים בשנת 1283.
האב לה מונס הישועי קבע כי ישנם שלושה כתבי קודש בכנסיית מאר מאמא, שניים כתובים ביוונית ועוד אחד בסורית.
בשנת 1610 הוקם בית הדפוס הראשון במזרח התיכון סנט אנתוני ממנזר קוּזְחַיַּא (אנ') ליד אהדן.
תיעוד מהמאה ה־19 על הכפר:
אהדן הוא כפר ישן מאוד הממוקם בצפון הר לבנון. בעבר הוא היה ידוע בשם 'פצ'ילאסאר', הגייה פרסית שפירושה 'גן העדן של האזור'. הוא שופע מים מתוקים, עצים, וזרם מים עוצר נשימה בשם מר־סרקיס נובע מההר המזרחי.
כיום האנשים מתגוררים בבתיהם באהדן בעיקר במהלך חודשי הקיץ. הגירה שנתית זאת עולה בקנה אחד עם ציון יום הצלב, 15 בספטמבר, ובסביבות זמן חג הפסחא.
בשלהי המאה ה־20 אהדן חוותה תנופת בנייה והתרחבה אל מעבר לגבולותיה הישנים, ונבנו בה וילות ודירות מודרניות. פותחו כבישים חדשים וישנים שהורחבו כדי להתמודד עם נפח התנועה. ישנם מרכזי קניות שונים, חנויות מיוחדות, שירותי בריאות הניתנים בבית חולים ציבורי הפועל לאורך כל השנה, בנוסף למרכזים רפואיים, מרכז דואר וטלפון, בתי ספר הפועל בתקופת הקיץ. אהדן הוא אתר לאירועי אמנות כגון אירוח של גלריות תרבות ואמנות, תיאטרון במה, הצגות באוויר הפתוח, הרצאות ופורומים שנערכים על ידי תושבי זע'רתא והוגים ואינטלקטואלים לבנונים.
מקומות תפילה > הכנסיות העתיקות

הכנסיות הקדומות ביותר באהדן הן הכנסיות שנבנו על מקום מקדש פגני.
מקדש פגאני גדול נבנה על ידי סלאוקוס הראשון, מפקד בצבא אלכסנדר הגדול, שהקים פסל של "אל השמש" בקרבת מקום. המקדש והפסל נהרסו בסביבות 60 לפנה"ס על ידי המפקד הרומאי פומפיוס. לאחר התנצרות בני אהדן, בנו מאבני בית המקדש ההרוס חמש כנסיות על מתחמי המקדש כסמל לניצחון הנצרות על הפגאניזם.
הכנסיות מצפון לדרום הן:
סנט פיטר.
סנט גאלב. במקור נקרא משמעותו של סנט זכייה בסורית "ויקטור". כנסייה זאת הייתה ליד הפינה שמעל סנט מאמא. הבניין כבר לא קיים.
כנסיית מאר מאמא. הכנסייה המרונית הוותיקה ביותר בלבנון.
סנט אסטפן. נקרא על שם השהיד הנוצרי הראשון. כנסייה זאת, שכבר אינה קיימת, הייתה ממוקמת מטרים ספורים שבהם נמצאת כנסיית מאר מאמא הנוכחית.
מקומות תפילה > כנסיות היום

ישנן מקומות רבים של פולחן נוצרי באהדן, כולל כנסיות, מנזרים, מנזרים ומקדשים, כגון:
קתדרלות
קתדרלת סנט ג'ורג'
כנסיות
כנסיית גבירתנו מאל-הארה (Al-Hara)
כנסיית גבירתנו של ז'ואיט (Jou’it)
כנסיית גבירתנו של המבצר, שנבנתה על שרידי טירה צלבנית בנקודה הגבוהה ביותר של אהדן
כנסיית סנט עבדה
כנסיית אנתוני הקדוש
כנסיית סטפן הקדוש
כנסיית סנט ע'אלב
כנסיית סנט ג'ורג'
כנסיית ג'ון הקדוש
כנסיית מריה הקדושה ואבהאי (Ibhay) הקדוש הסורי
כנסיית כנסיית מאמא הקדוש, שנבנתה בשנת 749 לספירה והיא אחת הכנסיות המרוניות הוותיקות בלבנון
כנסיית מיכאל הקדוש
כנסיית סיימון הקדוש
מנזרים
מנזר קפרינוס הקדוש
מנזר יעקב הקדוש
מנזר סנט מורה האוס
מנזר סנט פול
מנזר מאר סרכּיס, בראס א-נהר שבאהדן
מנזר הצלב הקדוש
הערות שוליים

↑  "layout_CAZA ZGHARTA" (PDF). אורכב מ-המקור (PDF) ב-2006-07-19. נבדק ב-2007-04-18.
| --- | --- |
בקרת זהויות :  NLI: 987009293891905171  BnF: cb16088674s (data)  MusicBrainz: 1e7951be-55fc-40bc-9e12-6b90b3f5bc36  SUDOC: 148679501  VIAF: 132746074   WorldCat (עם VIAF): 132746074 
אהדן בשקיעה
בתי קפה באהדן
יער אהדן
יוסף ביי קארם
פסל של ישו ליד אהדן שבלבנון
זרחון חמצוני

בביולוגיה, זרחון חמצוני הידוע גם בשם זרחון צמוד להעברת אלקטרונים (Oxidative phosphorylation, electron transport-linked phosphorylation, ,terminal oxidation) הוא מסלול מטבולי המהווה את השלב האחרון (השלישי) בתהליך הנשימה התאית. בתהליך באמצעות חמצון תוצרים הנפלטים ממעגל קרבס משתחררת אנרגיה המשמשת ליצירת אדנוזין תלת זרחתי (ATP), מולקולה המשמשת בתא להנעת תהליכים ביוכימיים רבים, מאדנוזין דו זרחתי (+ADP) וקבוצת זרחה (Pi).
רקע

הזרחון החמצוני מתבצע בתאים אאוקריוטים על הממברנה הפנימית של המיטוכונדריה, תוך שימוש במנגנון כימופיזיקלי הקרוי כימיואוסמוזה, אשר במהלכו נוצר הפרש ריכוזי יונים של מימן בין החלל הפנימי הקרוי מטריקס לבין החלל הבין קרומי. ביצורים פרוקריוטיים התהליך מתבצע בצורה דומה רק מיקומו הוא על-גבי ממברנת התא עצמו. התהליך מתרחש לאחר שהמזון עבר גליקוליזה וסיים לעבור במעגל קרבס במטריקס של המיטוכונדריה. במהלך מעגל קרבס, חוזרו מולקולות רבות אשר בשלב זה הן משמשות להנעת הזרחון החמצוני, ולכן הוא חייב להיות מצומד למעגל קרבס, או למנגנון אחר המשחרר מולקולות מחוזרות באופן שוטף. כמו כן כתוצאה מהשימוש בתוצרי מעגל קרבס תהליך זה הוא השלב בו נוצרות רוב מולקולות ה ATP של הנשימה התאית. בהשוואה לשני השלבים הקודמים, בהם מתקבלות מולקולות ATP בודדות, מיוצרות בתהליך הזרחון החמצוני 30–36 מולקולות ATP על כל מולקולת גלוקוז שנצרכת בתהליך הגלקוליזה, וכן בערך 14 מולקולות ATP עבור חומצות שומן הנצרכות בתהליך חמצון בטא, בתהליכים אידיאלים. בפועל ישנם פרוטונים המצליחים לחמוק דרך הממברנה ללא ניצול האנרגיה שלהם כך שהכמויות מעט פחותות ממספרים אלו.
רקע > חשיבות אבולוציונית

לניצול האנרגטי היעיל של הגלוקוז באמצעות התהליך חשיבות אבולוציונית עליונה: מאז שפיתחו היצורים הארובּיים הראשונים על-פני כדור הארץ את מנגנון הזרחון החמצוני, ועמו בעצם את תהליך הנשימה האווירנית, הפכו היצורים שבאו אחריהם במרוצת הדורות לגדולים יותר ומורכבים יותר כיוון שנוצר מנגנון להפקה יעילה של אנרגיה. המגוון המרשים הקיים כיום בעולם החי כנראה נוצר בזכות אותן מולקולות ATP המיוצרות בזרחון החמצוני. ראיה לכך, היצורים הידועים היחידים שאינם משתמשים בזרחון חמצוני לשם הפקת אנרגיה הם מיקרואורגניזמים – רובם חיידקים ומיעוטם פרוטיסטים ופטריות.
המנגנון הכימיואוסמוטי

מתוך חוק שימור האנרגיה נובע כי כל פעולה הדורשת אנרגיה חייבת להיות מצומדת לפעולה הפולטת אנרגיה על מנת שתוכל להתרחש. יצירת ATP היא פעולה המעלה את הרמה האנרגטית של המערכת ולכן היא דורשת אנרגיה אי לכך מצומד לה תהליך המשחרר אנרגיה. לפי המנגנון הכימואוסמוטי התהליך משחרר האנרגיה המשמש לייצור ה ATP הוא שרשרת של העברת אלקטרונים באמצעות תגובות חמצון-חיזור.
תהליך המרת האנרגיה משרשרת מעבר האלקטרונים לחלבון ATP סינתאז, החלבון שמייצר ATP, מתרחש ביוקריוטים על הקרום הפנימי של המיטוכונדריה באמצעות ייצור זרם פרוטונים החוצה את הממברנה. זרם הפרוטונים מתרחש כתוצאה מהפרש ריכוזי יונים שמייצרת שרשרת מעבר האלקטרונים בין שני צידי הקרום הפנימי של המיטוכונדריה, מה שיוצר גם הפרש מתח בין שני צידי הממברנה הנובעים מהמטען החשמלי של היונים וגם לחץ הנע מהפרש הרכוזים. החלבון המייצר את ה ATP מסיים את התהליך בכך שהוא משמש כתעלה למעבר היונים תוך ניצול האנרגיה החופשית שלהם לייצור ATP, בצורה דומה לגלגל מים המשמש לייצור חשמל מאנרגיה מכנית, כך שבמעבר דרכו הם מסובבים את ראש החלבון הלוחץ בצורה מכנית על המולקולות ADP+ ו Pi הגורם להם להתרכב יחד למולקולה אחת. בסוף התהליך הפרוטון משתחרר בצידה השני של הממברנה. התהליך הכימופיזיקלי של התמרת אנרגיה באמצעות מעבר פרוטונים דרך ממברנה כתוצאה מהפרשי ריכוזי יונים קרוי כימואוסמוזה. על גילוי המנגנון קיבל בשנת 1978 הביוכימאי פיטר מיטשל פרס נובל, כאשר עד לגילויו של מיטשל התאוריה הרווחת הייתה שה-ATP נוצר במיטוכונדריה באמצעות זרחון ישיר של PO3 במצע עשיר בזרחן, ולא באמצעות כימואוסמוזה.
שרשרת מעבר אלקטרונים ביוקריוטים

המנגנון היוצר את הפרש ריכוזי יוני המימן בין ממברנות המיטוכונדריה קרוי שרשרת מעבר אלקטרונים. בתהליך מולקולות המחוזרות במעגל קרבס כמו FADH2 ו-NADH נקראות נשאי אלקטרונים, זאת כיוון שבתהליך החיזור הן נטענו באנרגיה פוטנציאלית גבוהה וכדי להגיע למצבן היציב הן נוטות להעביר אלקטרונים למולקולות איתן הן נמצאות בריאקציה. במהלך מסירת האלקטרון בריאקציה בין נשאי האלקטרונים לחלבונים הנמצאים בממברנה, מועברים פרוטונים (יוני מימן) בין צידי הממברנה, נגד מפל הריכוזים, לתוך המרווח הבין ממברנלי של המיטוכונדריה, תוך שימוש באנרגיה הנפלטת מנשאי האלקטרונים. האלקטרונים עוברים דרך חלבונים שונים בממברנה ובסופו של דבר נקלטים על ידי אטומי חמצן אטמוספירי המתרכבים יחד ליצירת מים. אנרגיית הפרש הריכוזים של היונים מומרת לאנרגיה מכנית לפי המנגנון הכימיואוסמוטי ב-ATP סינתאז המקובע בתוך הממברנה הפנימית של המיטוכונדריון, הלוחץ באופן מכני את מולקולות ה ADP+ ו-Pi עד להתרכבותם לכדי מולקולת ATP.
תרשים המתאר את השרשרת במיטוכונדריון: 
תוצרים מחוזרים המגיעים ממעגל קרבס מעבירים אלקטרונים לחלבונים בממברנה,
 היוצרים הפרש הריכוזים של יוני המימן על הממברנה התוך מיטוכונדריאלית. 
התהליך מסתיים בזרימתם של האלקטרונים חזרה דרך האינזים ATP סינתאז, 
המייצר ATP באמצעות האלקטרונים העוברים דרכו.
שרשרת מעבר אלקטרונים ביוקריוטים > מתווכי העברת אלקטרונים

בשרשרת מעבר האלקטרונים מצויים בין הקומפלקסים השונים מספר מתווכים אשר משמשים אמצעי לשינוע האלקטרונים בין קומפלקס אחד למשנהו.
שרשרת מעבר אלקטרונים ביוקריוטים > מתווכי העברת אלקטרונים > קו-אנזים Q10

קו-אנזים Q10 או יוביקינון הוא מולקולה הנמצאת על הממברנה הפנימית של המיטוכונדריה ומשמשת כמתווך המעביר אלקטרונים בין קומפלקס אחד לקומפלקס שלוש ובין קומפלקס שניים לקומפלקס שלוש. מבכינה כימית המולקולה מכילה ראש פולארי היכול להימצא בשלושה מצבי חמצון שונים. המחומצן ביותר, כאשר החמצנים מחוברים בקשר כפול אל הטבעת. השני, כאשר חמצן אחד נמצא בקשר עם מימן, ואילו החמצן השני נמצא בצורה רדיקלית. במצב המחוזר ביותר, שני החמצנים שבראש הפולארי מחוברים למימן. במצב זה ניתן להגיד שהמולקולה נמצאת בצורתה הכהלית, ובשל כך בנומנקלטורה יוביקינון כוהלי מקבל את הסיומת נול המשמש לציון כהלים. אל הראש הפולארי מחובר זנב פחמני הידרופילי ארוך, המקנה למולקולה את היכולת לנוע בתוך הממברנה הליפידית.
שרשרת מעבר אלקטרונים ביוקריוטים > מתווכי העברת אלקטרונים > ציטוכרום C

ציטוכרום C הוא שם פוליפפטיד המכיל קבוצת הם כקו-פקטור. האתר הפעיל בחלבוני הציטוכרום הוא אטום הברזל שנמצא על קבוצת ההם. הברזל מסוגל להימצא בשני מצבי חמצון שונים: +Fe2 (מחוזר) ו-+Fe3 (מחומצן). הברזל המחומצן מסוגל לקלוט אלקטרון בודד מהסביבה, ואילו הברזל המחוזר מסוגל למסור אלקטרון לסביבה. יכולתו הן לחזר והן לחמצן הופכת אותו למתווך יעיל של תהליכי חמצון-חיזור בתא.
מעבר לצורה הכהלית מ-Q ל-QH2.
Ubisemichinon, הצורה הרדיקלית של יוביקינון Q.−
ציטוכרום C בירוק אשר במרכזו קבוצת הם.